Í vikunni fór fram kynning á tækifærum fyrir hönnuði til samstarfs við framleiðendur í Ningxia héraði í Kína . Í vikunni fór fram kynning á tækifærum fyrir hönnuði til samstarfs við framleiðendur í Ningxia héraði í Kína . Kynningin var vel sótt , en þar sagði Steinunn Sigurðardóttir hönnuður frá heimsókn sem hún fór í í maí síðast liðnum til Ningxia héraðs í Kína , ásamt Hafliða Sævarssyni , menningar - og viðskiptafulltrúa sendiráðs Íslands í Peking . Í ferðinni heimsóttu þau fjölmargar prjónaverksmiðjur , sem og aðra fataframleiðendur í héraðinu með það að leiðarljósi að skoða mögulega samstarfsfleti milli íslenskra hönnuða og kínverskra framleiðenda . Í verksmiðjunum skoðuðu þau m.a. aðbúnað starfsfólks , sem og framleiðslugetu og -gæði verksmiðjanna . Rætt var um möguleg kaup á afar fágætri saumavél ( linking maschine ) og komu til tals skipti á kínverskri kasmírull á móti íslenskri ull til athugunar á framleiðslu . Þá voru rædd hugsanleg nemendaskipti við verksmiðjur á svæðinu og háskólann í Ningxia . Jafnframt fóru þau Steinunn og Hafliði til Peking þar sem þau sóttu heim fatahönnunardeild listaháskólans í Peking og veltu upp möguleikum á nemendaskiptum við Listaháskóla Íslands .